**INFRASTRUKTURÁLIS FEJLESZTÉS a FEGYVERNEKI ORCZY ANNA ÁLTALÁNOS ISKOLA MÓRA FERENC ÁLTALÁNOS ISKOLA TAGINTÉZMÉNYében**

**Kedvezményezett neve:** Karcagi Tankerületi Központ

**A projekt címe:** A Fegyverneki Orczy Anna Általános Iskola Móra Ferenc Általános Iskola Tagintézménye infrastrukturális fejlesztése

**projekt azonosítószáma:** EFOP-4.1.2-17-2017-00070

**A szerződött támogatás összege:** 399 656 422 ft

**A támogatás mértéke:** 100%

**A projekt tervezett befejezési dátuma:** 2021.12.29.

A fegyverneki Orczy Anna Általános Iskola Móra Ferenc Általános Iskola Tagintézményének Fegyvernek, Szent Erzsébet út 31. és 27-29. szám alatti telephelyén infrastrukturális fejlesztése valósul meg, mellyel egy olyan minőségi és befogadó oktatási környezet kerül kialakításra, ahol három település felső tagozatos diákjai a modern kor elvárásainak megfelelő nevelésben-oktatásban részesülhetnek.

A köznevelési tagintézmény infrastruktúrája jelentősen elmarad a méltányos, minőségi és az inkluzív köznevelést biztosító feltételrendszertől, amely tovább nehezíti a hatékony és eredményes nevelési-oktatási feladatellátást, a hátrányos helyzetű régióban élők esélykiegyenlítését. Az elmaradott infrastruktúrához kapcsolódóan nehezített a hatékony, egyéni szükségletekhez igazodó tanulásszervezési eljárások, az integrációt támogató módszerek alkalmazása is. A Tankerületi Központ – az országos oktatáspolitikai törekvésekkel összhangban - el kívánja érni, hogy az illetékességi területének fenntartása alatt, hátrányos helyzetű térségben lévő köznevelési intézmény, annak rendszerszintű fejlesztésével hozzáférhető legyen valamennyi érintett tanuló számára a korszerű oktatási épület, és annak felszerelés- és eszközrendszere. Biztosítani kívánja a területi különbségeket kiegyenlítve, az egyenlő esélyeket megteremtve a nagyvárosi intézményi feltételekkel közel azonos színvonalú köznevelési feladatellátáshoz történő hozzáférést a korszerűen felszerelt informatika, természettudományos- és idegennyelvi szaktantermekkel, az alapfokú művészetoktatás és az iskolai könyvtár feltételrendszerének megteremtésével. A korszerű infrastrukturális feltételek mellett biztosítani kívánja a hátrányos helyzetű, a sajátos nevelési igényű, a beilleszkedési-, tanulási- és magatartási nehézséggel küzdő tanulók heterogén csoportban történő fejlesztését, és a tehetséggondozást támogató oktatási módszerek alkalmazását, elősegítve ezzel a tanulói lemorzsolódás csökkentését, a korai iskolaelhagyás megelőzését, a hátrányok leküzdését.

A tagintézmény jelenleg két telken öt épületben helyezkedik el. A projekt keretében elkészül a tagintézmény épületeinek teljes belső felújítása (festés, burkolatok cseréje, lambéria falburkolat készítése, vizes blokkok renoválása), valamint a legtöbb épület esetében a tető teljes cseréje, egy esetben héjazat csere történik. Az „A” épületben kialakításra kerülnek az alábbi termek: informatika terem, művészeti szaktanterem, foglalkoztató terem, természettudományos terem és szertára, nyelvi labor, valamint Könyvtár. A leírtakon túl az „A” és „B” épületben realizálódik az előírás szerinti akadálymentesítés, fűtéskorszerűsítés, elektromos hálózat fejlesztése, nyílászárók cseréje, homlokzati hőszigetelés, padlás szigetelés és eszközbeszerzés.

Ezzel a fejlesztéssel, várhatóan kielégítésre kerül a helyi közösségek, a diákok, szülők, pedagógusok oktatással szemben elvárt igényei, és tovább fejleszthetők lesznek módszertani a kultúrák. Várhatóan csökken a lemorzsolódással veszélyeztetett tanulók aránya, javulnak az iskola továbbtanulási mutatói.